דייוויד לה-שאפל

דייוויד לה-שאפל (באנגלית: David LaChapelle;‏ נולד ב-11 במרץ 1963 בקונטיקט, ארצות הברית) הוא צלם ובמאי וידאו קליפים, פרסומות וסרטים. עבודתו מתרכזת סביב נושאי אופנה, פרסום, ואמנות הצילום. הוא ידוע בזכות סגנונו הסוריאליסטי וההומוריסטי בעבודותיו. לה-שאפל היה תלמיד בבית הספר לאמנות בקרוליינה הצפונית ובבית הספר לאמנות חזותית בניו יורק. צילומו הראשון היה של אמו, הלגה שאפל, וצולם בחופשה בפוארטו ריקו. אנדי וורהול הציע לו לעבוד בפעם הראשונה באופן מקצועי כצלם עבור מגזין Interview שייסד, לאחר שפגש אותו בסטודיו העבודה שלו, Studio 54. בהמשך דרכו עבד לה-שאפל גם במגזינים כמו ה"רולינג סטון", "ווג", "GQ" ו"ואניטי פייר". לה-שאפל הוציא לאור ארבעה ספרים בהם מוצגות יצירות הצילום שלו. כל הספרים מכילים צילומי פורטרט צבעוניים וסוריאליסטיים של ידוענים, ובהם: מרילין מנסון, נעמי קמפבל, ג'יזל בונדשן, דייוויד בקהאם, ביורק, דרו ברימור, שירלי מנסון, קורטני לאב, לאנס ארמסטרונג, אנג'לינה ג'ולי, פמלה אנדרסון, בריטני ספירס, קמרון דיאז, אומה תורמן, ברוק שילדס, לאונרדו דיקפריו, כריסטינה אגילרה, מדונה, מייקל ג'קסון, קניה וסט, אלטון ג'ון, ויטני יוסטון, דייוויד בואי, שאקירה, ליל קים, שר, יו האפנר, פינק, ריהאנה, קיילי מינוג, פאריס הילטון, ליידי גאגא, קוונטין טרנטינו ומריה קארי. בשנת 2004 הפיק לה-שאפל את מופעו של אלטון ג'ון, The Red Piano, שעלה לבמות בלאס ווגאס. המופע שילב שימוש נרחב בטכנולוגיית וידאו שהוקרנה על גבי מסכי LED, שבזמנו היו טכנולוגיית הווידאו הרחבה והחדה ביותר בכל הזמנים. חלק משיריו של אלטון ג'ון הוקדמו על ידי סרטים שיצר למענם לה-שאפל. בשנת 2005 עבר לה-שאפל לבימוי סרטים ארוכים, וביים סרט תיעודי בשם Rize, שהתמקד בריקודי היפ הופ וברייקדאנס בלוס אנג'לס. הסרט הוקרן לראשונה בפסטיבל סאנדנס ולאחר מכן יצא לאקרנים. לה-שאפל עסק בין היתר בתחום הפרסום, והיה אחראי למיתוגם החזותי של כמה מותגים כמו אופנת טומי הילפיגר, לוואצה, נוקיה, לוריאל, דיזל ובורגר קינג. בנוסף הוא התמקד בבימוי פרסומות ופרומואים, כדוגמת הסרט הקצר באורך 5 דקות עבור מותג ההלבשה H&M שנקרא "רומיאו ויוליה" בשנת 2006 ועוד. בשנת 2009 הגיע לביקור בישראל שבמהלכו גם הפיק סדרת פרסומות עבור רשת סופר-פארם והתראיין בתוכניתו של גיא פינס. בסוף יולי 2010 נפתחה תערוכה בת שלושה חודשים של לה-שאפל במוזיאון תל אביב. בשנת 2011 תבע את הזמרת ריהאנה בטענה שהעתיקה דימויים מיצירותיו. התביעה הסתיימה בפשרה. עבודתו הוגדרה כסוריאליסטית, גרוטסקית, מעוררת תדהמה ואירונית. עבודותיו עם ידוענים הייתה לרוב נעשית בהקצנה ובהגזמה תוך כדי מתן דגש לאישיותם ולחייהם הפרטיים. בין השנים 1995–2006 זכה לה-שאפל בפרסים רבים ויוקרתיים בטקסים ואירועים שונים, בהם: פרס הצלם הטוב ביותר, במאי הווידאו הטוב ביותר, וידאו-קליפ השנה ועוד. כמו כן זכה בפרס הוקרה על פעילותו במניעת הומופוביה על ידי הליגה ההומו-לסבית נגד השמצה. LaChapelle Land 1996 Hotel LaChapelle 1999 Artists and Prostitutes 2006 Heaven to Hell 2006 Krumped 2004 Rize 2005 1994 פני פורד – "I'll Be There" 1997 The Dandy Warhols –‏ "Not If You Were the Last Junkie on Earth" Space Monkeys –‏ "Sugar Cane" 2000 קליס – "Good Stuff" מובי – "Natural Blues" אנריקה איגלסיאס – "Sad Eyes" 2001 אלטון ג'ון – "This Train Don't Stop There Anymore" מריה קארי – "Loverboy" 2002 אלטון ג'ון – "Original Sin" The Vines –‏ "Outtathaway" כריסטינה אגילרה – "Dirrty" אבריל לאבין – "I'm With You" 2003 ג'ניפר לופז – "I'm Glad" ויטני יוסטון – "Try It on My Own" כריסטינה אגילרה – "Can't Hold Us Down" מייסי גריי – "She Ain't Right for You" כריסטינה אגילרה – "The Voice Within" Blink-182 –‏ "Feeling This" No Doubt –‏ "It's My Life" 2004 The Three Bad Girls –‏ "Like you" בריטני ספירס – "Everytime" ג'וס סטון – "Super Duper Love" נורה ג'ונס – "Those Sweet Words" אלטון ג'ון – "Answer in the Sky" אלטון ג'ון – "All That I'm Allowed" גוון סטפאני – "Rich Girl" 2005 רובי ויליאמס – "Advertising Space" 2006 אלטון ג'ון – "Someone Saved My Life Tonight" 2007 איימי ווינהאוס – "Tears Dry on Their Own" ג'ניפר לופז – "Do It Well" מדיה וקבצים בנושא דייוויד לה-שאפל בוויקישיתוף אתר האינטרנט הרשמי של דייוויד לה-שאפל דייוויד לה-שאפל, ברשת החברתית אינסטגרם דייוויד לה-שאפל, במסד הנתונים הקולנועיים IMDb (באנגלית) דייוויד לה-שאפל, באתר MusicBrainz (באנגלית) דייוויד לה-שאפל, באתר Discogs (באנגלית) דייוויד לה-שאפל, באתר Songkick (באנגלית) נטע הלפרין, העיר תל אביב, ראיון: דיוויד לה שאפל רוצה שיקחו אותו ברצינות, באתר הארץ, 8 באוגוסט 2010 קינג דייוויד ראיון בגיליון מספר 012 במגזין הצילום קומפוזיציה הניו יורק טיימס, גאי טרבאי, חמש שנים אחרי שפרש, הצלם דיוויד לה שאפל, באתר הארץ, 1 ביולי 2011 מיכה קירשנר, עכבר העיר תל אביב, דיוויד לה שאפל בתל אביב - הקיץ דורש את האבטיח שלו, באתר הארץ, 14 ביולי 2010 איתמר זהר, דיוויד לה שאפל תובע את ריהאנה בטענה שהעתיקה דימויים מיצירותיו, באתר הארץ, 16 בפברואר 2011